รายชื่อตอนในเป็นต่อ (ช่องวัน)
เป็นต่อ 2019

| # | วันออกอากาศ | ชื่อตอน | รับเชิญ | เนื้อเรื่องหลัก | เนื้อเรื่องรอง | เนื้อเรื่องรวม |
| --- | --- | --- | --- | --- | --- | --- |
| 1 | 17 มกราคม 2562  | นารีรำพึง | เจณิสตา พรหมผดุงชีพ (เฟรม) เจษฎา กอโชคชัย (ทอฟฟี่) ศริยา วิเศษสุนทร (หวาน) พิชานา อยู่สุข (หมวย) | วอกเข้าไปจีบลูกค้าในร้านที่ชื่อเฟรม แต่ระหว่างที่วอกถามว่าเฟรมมีแฟนหรือยัง เฟรมก็ชี้มาทางเป็นต่อแล้วบอกว่าเป็นแฟนของเฟรม วอกเลยใช้แผนชั่วโดยการจ้างหวานมาหาเป็นต่อเพื่อให้น้องมาชอบตน | กอล์ฟพามิ้นท์ หมอนและพอใจไปร้านยาดองหวังจะแอ้มเจ้าของร้าน แต่ทอฟฟี่เข้ามาหว่านเสน่ห์ใส่เจ้าของร้านตัดหน้า มิ้นท์เห็นท่าทีของกอล์ฟ เลยชวนทั้งคู่มาดวลยาดองเพื่อหาผู้ชนะ | กอล์ฟสั่งยาดองชนิดหนึ่งที่มีงูดองอยู่ แต่งูยังไม่ตาย จึงโดนงูกัด แต่โชคดีที่ไปโรงพยาบาลทัน หมอนจึงเตือนกอล์ฟว่าก่อนจะกินอะไรต้องตรวจสอบก่อนว่ามีสิ่งผิดปกติอะไรหรือเปล่า :: ยมก็ร่วมแผนการของวอกโดยการจ้างน้องหมวยมาหาเป็นต่อเพื่อช่วยวอก แต่สุดท้ายเฟรมก็ไม่ได้ชอบวอกอยู่ดีเพราะเฟรมชอบเป็นต่อ ส่วนหมวยก็บอกกับยมว่ายังชอบเป็นต่ออยู่ดี แม้ว่าเป็นต่อจะเจ้าชู้ก็ตาม ทำให้ยมเซ็งไปด้วย |
| 2 | 24 มกราคม 2562 | เสน่ห์หมอน | โน้ต เชิญยิ้ม (คุณอู๋) ณัฐชา จันทพันธ์ (เจมส์) ซิลวา บรูน่า สเตฟานี่ (จูเลีย) | คุณอู๋มาหาหมอนที่ BKL เพื่อมาจีบหมอน พอดีกับเจมส์ที่มาหาหมอนตามแผนพี่ยม พอรถไฟชนกันเลยยุให้คุณอู๋กับเจมส์แข่งกันจีบหมอน | กอล์ฟกับจวบต้องการเอาเงินไปใช้จึงร่วมมือกันวางแผนการเพื่อเอาเงินโดยหลอกว่ามิ้นท์ให้มายืมเงินพอใจ แต่เป็นต่อกลับได้ยินแผนการทั้งหมดจึงคิดจะใช้แผนซ้อนแผนเพื่อดัดนิสัยพี่กอล์ฟกับจวบ | มิ้นท์โผล่มาที่ร้านและถามเค้นว่าให้จวบมายืมเงินตอนไหน พี่กอล์ฟเลยให้เจ๊มิ้นท์หลอกทุกคนว่าตนเป็นคนให้มายืมเงิน แต่มิ้นท์กลับบอกว่าตนไม่ได้ให้มายืม ส่วนเงินที่กอล์ฟให้ปิดปากก็ขอริบไว้ เลยทำให้แผนแตก พอใจเลยทวงเงินคืนทั้งหมด :: เจมส์เป็นฝ่ายชนะการแข่งขัน หมอนเลยยื่นคำขาดกับคุณอู๋ว่าห้ามมายุ่งกับตนอีก ก่อนจะบอกเจมส์ว่าเคยคุยกันรู้เรื่องแล้ว และไม่อยากให้เกิดเหตุการณ์นี้ขึ้นอีก เจมส์บอกว่ารู้สึกแย่กับแผนยมที่มาหลอกกันเล่น ๆ ว่าหมอนเลิกกับโจแล้ว |
| 3 | 31 มกราคม 2562 | ศิษย์ล้างครู | อินทัช เหลียวรักวงศ์ (น็อต) กรกช แข็งขัน (มด) นฤมล ช่วยรักษา (บุ๋มบิ๋ม) | น็อตนัดเลี้ยงข้าวกับยมเพื่อจะพาแฟนมาแนะนำให้รู้จัก แต่พอยมเห็นหน้าวิวเลยพาลโกรธน็อตว่าทำไมน็อตถึงไปคบกับแฟนเก่าตน ยมจึงให้น็อตแสดงความจริงใจด้วยการไปบอกเลิกกับวิว สามวันต่อมาน็อตพาแฟนใหม่มาแนะนำอีกครั้ง คราวนี้พี่ยมเลยโกรธจริงจังและหาว่าน็อตกวนตีนใส่เพราะแฟนใหม่คือมด | เป็นต่อเดินไปชนแพรที่กำลังจะมาซื้อของที่ร้าน แต่แพรกลับถือตัวมากเป็นพิเศษเพราะเป็นคนทางภาคเหนือ เป็นต่อเลยถามไปว่ามีอะไรที่จะทำเพื่อขอโทษได้บ้าง แพรเลยขอไปปาร์ตี้ที่ห้องเป็นต่อหนึ่งคืน เป็นต่อกับขั้นเทพเลยต้องหลอกพอใจว่าที่ห้องมีผี เพื่อที่จะได้ปาร์ตี้กับสาว ๆ | จริง ๆ แล้วน็อตไม่รู้ว่ามดเป็นแฟนเก่ายมกับวอก และก็ไม่รู้ด้วยว่าตนเป็นเพียงเครื่องมือแก้แค้นของมดเพื่อเรียกร้องความสนใจจากวอก พี่หมอนได้ยินเรื่องราวทั้งหมดเลยขอให้มดปล่อยวางเรื่องพี่ยมและไปหาคนดี ๆ คบแทน :: ขั้นเทพลงไปข้างล่างเห็นพอใจกลับมาพอดีเพราะลืมครีมทาหน้าไว้ที่ห้อง เป็นต่อเลยแต่งตัวเป็นผีเพื่อหลอกให้พอใจกลัวจนไม่กล้ากลับมาที่ห้อง (เหตุการณ์เกริ่นนำตอนที่ 4) |
| 4 | 9 กุมภาพันธ์ 2562  | ผีเฮี้ยนเจอเกรียนต่อ | เด๋อ ดอกสะเดา (อาจารย์จิว) ซิลวา บรูน่า สเตฟานี่ (จูเลีย) | (เหตุการณ์ต่อเนื่องจากตอนที่ 3) พอใจกลัวผีที่ห้องหนักมากและไม่กล้ากลับมานอนที่คอนโด พี่กอล์ฟเลยพาอาจารย์จิวที่เป็นหมอผีมาขับไล่ผีที่ห้องและเสียค่าจ้างหนึ่งหมื่นบาท เป็นต่อกับขั้นเทพเลยกลัวว่าความจะแตกเรื่องที่พาแพรมาปาร์ตี้ที่ห้อง | พี่อู๊ดมาระบายเรื่องที่ทะเลาะกับพี่ลูกน้ำเพราะพี่ลูกน้ำกลัวว่าพี่อู๊ดจะไปมีกิ๊กจากที่สิวขึ้นที่กลางหน้าผากเป็นลางบอกเหตุ ประกอบกับออเดินเข้ามาและมีสิวขึ้นที่กลางหน้าผาก วอกเลยนึกสนุกอยากแกล้งให้ออผิดใจกับแฟน | พี่ยมกับวอกยุออให้ทะเลาะกับแฟนจนออไปเห็นแฟนโอบผู้หญิงอยู่จริงจนบอกเลิก พี่ยมกับวอกเลยสารภาพกับออ แต่ที่จริงผู้หญิงคนนั้นแค่เป็นลมและสุดท้ายออก็คืนดีกับแฟน :: เป็นต่อแกล้งทำเป็นผีเข้าและได้รู้ความจริงว่าอาจารย์จิวไม่ได้เป็นหมอผีและตั้งใจมาหลอกเพราะเห็นว่าอยู่คอนโดหรู เป็นต่อเลยให้อาจาย์จิวนั้นช่วยเป็นต่อหลอกพวกพอใจต่อว่าอาจารย์นั้นปราบผีไปแล้วเพื่อที่จะได้ไม่ให้ความจริงถูกเปิดเผย (เหตุการณ์เกริ่นนำตอนที่ 5) |
| 5 | 16 กุมภาพันธ์ 2562 | แผนเด็ด..เผด็จของฟรี | นฤมล ช่วยรักษา (บุ๋มบิ๋ม) | วอกตั้งใจพาสาวมาเลี้ยงข้าวที่บางบาร์ แต่เจอเจ๊มิ้นท์กลับเข้ามายื่นคำขาดว่าวอกจะต้องเคลียร์หนี้ที่เซ็นของปีที่แล้วไว้ทั้งหมดไม่งั้นจะไม่ให้วอกเซ็นอีก พี่ยมเลยเสนอแผนให้วอกไปบีบให้จวบไปลาออก เพื่อที่เจ๊มิ้นท์จะได้เครียดและเปิดเหล้าฟรี | (เหตุการณ์ต่อเนื่องจากตอนที่ 4) พี่กอล์ฟได้เจอกับบุ๋มบิ๋มโดยบังเอิญและบุ๋มบิ๋มเล่าให้ฟังว่าหลายวันก่อนได้มาปาร์ตี้กับคนในคอนโดนี้ พี่กอล์ฟเลยถามชื่อและรู้ว่าคนที่บุ๋มบิ๋มมาปาร์ตี้ด้วยคือเป็นต่อและขั้นเทพ พี่กอล์ฟเลยพาบุ๋มบิ๋มขึ้นไปที่ห้อง เพื่อที่จะได้ไถเงินจากเป็นต่อและขั้นเทพคืน | จวบทำแผนไม่สำเร็จ พี่ยมเลยวางแผนให้วอกเข้าไปปล้นร้านเพื่อที่เจ๊มิ้นท์จะได้เครียดและยอมกินเหล้า สุดท้ายทั้งคู่กลับไปได้เสียกันที่คอนโด แต่เจ๊มิ้นท์กลับดีใจที่หลอกพี่ยมสำเร็จเพราะตนก็มีอารมณ์อยู่เหมือนกัน :: เป็นต่อและขั้นเทพยอมคืนเงินให้และขู่พี่กอล์ฟว่าห้ามพูดความจริง พี่กอล์ฟเลยโกหกไปว่าบุ๋มบิ๋มเป็นกะเทยที่เป็นต่อแอบไปกินคืนวันที่ผีหลอกแล้วพี่กอล์ฟไปเห็นเข้าพอดี พอใจเลยยุให้เป็นต่อคบกับบุ๋มบิ๋มเพื่อรอพี่ทิพย์ (เหตุการณ์เกริ่นนำตอนที่ 6) |
| 6 | 23 กุมภาพันธ์ 2562 | ยังไม่หมดกรรม | นฤมล ช่วยรักษา (บุ๋มบิ๋ม) | (เหตุการณ์ต่อเนื่องจากตอนที่ 5) เป็นต่อประกาศตัวว่าคบกับบุ๋มบิ๋มอย่างจริงจังตามคำยุของพอใจ ทุกคนแทบไม่เชื่อว่าคนอย่างเป็นต่อจะไปคบกับกะเทย แต่แล้วพอใจได้ไปเจอกับเอิง และเอิงเล่าเรื่องที่เพื่อนมาเม้าท์เป็นต่อให้ฟัง พอใจเลยถามไปว่าใช่คนที่ชื่อบุ๋มบิ๋มหรือเปล่า เพราะตนไม่เชื่อว่าบุ๋มบิ๋มจะเป็นกะเทย เอิงเลยบอกไปว่าบุ๋มบิ๋มเป็นผู้หญิง พอใจเลยตะหงิดกับเหตุการณ์ที่เกิดขึ้น | มีร้านพิซซ่ามาเปิดใหม่แถวออฟฟิศ พี่อู๊ดอยากกิน แต่ไม่มีเงิน เลยมาขอให้พี่ยมเลี้ยง แต่พี่ยมไปเห็นหมายเหตุว่าส่งช้ากินฟรี พี่ยมเลยวางแผนชั่วปลอมตัวเป็นยามไปถ่วงเวลาเด็กส่งพิซซ่าให้ขึ้นมาช้าเพื่อที่จะได้กินพิซซ่าฟรี และหลอกเอาเงินจากคนในออฟฟิศไปพร้อม ๆ กัน | พี่หมอนกับวอกกลับมาจากธุระข้างนอกแล้วเผอิญเห็นพี่ยมยืนอยู่ข้างล่างพอดี ทั้งคู่เลยขึ้นไปถามพี่อู๊ดข้างบนและรู้ว่านั่นเป็นแผนชั่วของพี่ยมที่จะได้กินพิซซ่าฟรี พี่หมอนเลยวางแผนตลบหลังให้เด็กส่งพิซซ่าได้เจอกับพี่ยม ก่อนจะเรียกเงินคืนและให้พี่ยมจ่ายค่าพิซซ่าทั้งหมด :: พอใจขั้นไปเค้นถามพี่กอล์ฟเลยได้รู้ความจริงว่าเรื่องทั้งหมด (ตั้งแต่ตอน 3) เป็นแผนของเป็นต่อเพื่อที่จะได้ปาร์ตี้ พอใจเลยยื่นคำขาดว่าถ้าโกหกอีกจะไล่พี่กอล์ฟออก พี่กอล์ฟเลยบอกขั้นเทพว่าจะเหยียบเรื่องที่ขั้นเทพอยู่ด้วยให้มิด |
| 7 | 2 มีนาคม 2562 | รวยจริง ๆ | โย่ง เชิญยิ้ม (ลุงรวย) ซิลวา บรูน่า สเตฟานี่ (จูเลีย) เสาวลักษณ์ เจ้าดารี (น้องหลิง) | พี่ยมเดินไปชนเข้ากับลุงรวยที่กำลังเดินหลงทาง พี่อู๊ดเห็นใจเลยช่วยบอกทางให้แต่ลุงรวยเห็นในความมีน้ำใจของพี่อู๊ด เลยตามไปที่ BKL เพื่อขอบคุณและหยิบเงินก้อนหนึ่งมาให้ พี่ยมกับวอกเห็นเงินก้อนเลยตกใจและอยากได้บ้าง จึงวางแผนชั่วเพื่อหวังเอาผลตอบแทน | หลิง รุ่นน้องพี่กอล์ฟเข้ากรุงเทพฯ มาหางานทำ พี่กอล์ฟหวังจะฝากไว้เป็นแม่บ้านที่บ้านของขั้นเทพ แต่ขั้นเทพจ้างแม่บ้านใหม่แล้ว พี่กอล์ฟเลยมุ่งเป้าไปหาเจ๊มิ้นท์เพื่อให้ช่วยรับเข้าทำงาน แต่เจ๊มิ้นท์ก็ไม่รับ พี่กอล์ฟเลยวางแผนให้เป็นต่อได้กับหลิงเพื่อที่หลิงจะได้มีคนเลี้ยง | พอใจกลับมาที่ห้องพอดี พี่กอล์ฟเลยพยายามขัดขวางไม่ให้พอใจเข้าไปในห้อง แต่แล้วพอใจกลับเห็นเป็นต่อเดินออกมาจากห้องนอนพร้อมหลิง พอใจเลยต่อว่าเป็นต่อเรื่องที่มั่วสาวไปทั่ว ก่อนเป็นต่อจะบอกความจริงว่าไม่ได้มีอะไรกัน และรู้ว่าทั้งหมดเป็นแผนพี่กอล์ฟ :: พี่ยมให้วอกปลอมตัวเป็นโจรเข้าไปปล้นถุงเงินจากลุงรวย และทำทีว่าโดนยิงจนกระสุนเฉี่ยวเข้าตัวเพื่อให้ลุงรวยเห็นใจ ลุงรวยเลยตัดสินใจยกเงินก้อนและเมียให้พี่ยมดูแล แต่แล้วเมียลุงกลับเปิดเผยว่าเป็นพยาบาลประจำตัวและลุงรวยเป็นคนสติฟั่นเฟือน พี่ยมเลยหน้าแตกและโกรธลุงมาก |
| 8 | 9 มีนาคม 2562 | แก้ของ | โป๊งเหน่ง เชิญยิ้ม (ยามเบิ้ม) เต่า เชิญยิ้ม (พี่นะ) ธันย์ชนก กาญจโนภาส (น้องวาว) | พี่ยมกับวอกทะเลาะกันเพราะทั้งคู่แย่งจีบสาวคนเดียวกันคือน้องวาว แต่น้องวาวกลับไปสนใจเป็นต่อและซื้อขนมมาฝากทุกวัน พร้อมทั้งบอกว่าชอบเป็นต่อ พี่ยมและวอกเลยโกรธเป็นต่อมาก แต่พอพี่อู๊ดตะหงิดใจว่าเป็นต่อจะโดนของ ทั้งคู่เลยเปลี่ยนไปวางแผนชั่วเพื่อแก้แค้นเป็นต่อแทน | ยามเบิ้มเข้ามาขอยืมเงินพี่กอล์ฟโดยบอกว่าโดนเพื่อนขอยืมเงินไปและตัวเองไม่มีเงินใช้ พี่กอล์ฟได้โอกาสเลยขอให้ยามเบิ้มไปยืมเงินพอใจ 8,000 บาท และเจ๊มิ้นท์เข้ามาชวนทุกคนไปกินข้าว พี่กอล์ฟเลยได้โอกาสพายามเบิ้มไปกินข้าวด้วยกันเพื่อตอบแทน | จริง ๆ แล้ว ยามเบิ้มติดหนี้พนันบอลโต๊ะเจ๊จุกไว้ 5,000 บาท แล้วไม่มีเงินจ่าย เจ๊มิ้นท์เห็นยามเบิ้มกำลังจะออกจากร้านเลยทัก ยามเบิ้มเลยสารภาพต่อหน้าพอใจว่าเงินที่ยืมมาจะเอามาใช้หนี้ และอีก 3,000 บาท พี่กอล์ฟเป็นคนยืมเอง พอใจเลยโกรธพี่กอล์ฟมาก เพราะสอนไปก็คงเข็นไม่ขึ้น :: พี่หมอนแอบได้ยินแผนของพี่ยมทั้งหมด เลยซ้อนแผนด้วยการสลับเอาขวดน้ำที่ผสมปัสสาวะของพี่ยมเปลี่ยนเป็นน้ำสะอาดให้เป็นต่ออาบ และเอาขวดปัสสาวะมาผสมอาหารให้วอกกับพี่ยมกินแทน |
| 9 | 16 มีนาคม 2562 | เมมหรือหมอน | พรสวรรค์ ปานกุล (สโนว์ไวท์) กวินตรา ภัทรธรวุฒิภัค (โมเม) ปานรุ้ง จารุวัฒนานุกูล (แมน) | เพื่อนพี่ยมเปิดเมมเบอร์เลาจน์แล้วใกล้หมดอายุ พี่ยมเลยจะพาวอกกับพี่อู๊ดไปเลาจ์นด้วยกัน แต่พี่หมอนขอให้วอกพาไปหาลูกค้าเพื่อคุยธุระสำคัญก่อน พี่ยมเลยวางแผนชั่วให้พี่หมอนปล่อยวอกไปเที่ยว แต่พี่ยมไปเจอพี่หมอนอยู่ที่เลาจน์พอดี พี่ยมเลยต้องรีบหาทางพาวอกออกไป | มีกะเทยคนหนึ่งมาหาเจ๊มิ้นท์และยืนจ้องหน้าอยู่นานมาก แต่แล้วเจ๊มิ้นท์กลับทำเมินและสั่งให้จวบปิดร้านทันที พอใจกับขั้นเทพเลยสงสัยว่าเกิดอะไรขึ้นกับเจ๊มิ้นท์และกะเทยคนนั้น แต่จวบกับพี่กอล์ฟคิดไปไกลแล้วว่า กะเทยคนนั้นคือผัวเก่าเจ๊มิ้นท์ | จริง ๆ แล้วกะเทยคนนั้นคือ แมน พี่ชายแท้ ๆ ของเจ๊มิ้นท์ที่ไปแปลงเพศเป็นกะเทย แมนมาบอกเจ๊มิ้นท์ว่าตนกำลังจะเสียชีวิตเพราะเป็นมะเร็งระยะที่ 3 เจ๊มิ้นท์เลยโกรธและเสียใจมาก พอใจเลยปลอบและบอกว่าให้เปิดใจคุยกันดี ๆ :: พี่ยมตัดสินใจต่อยวอกให้สลบ และพรางตัววอกให้กลายเป็นกะเทย แต่พี่หมอนก็จับได้ว่าเป็นวอก พี่หมอนเลยตั้งใจจะไล่วอกออกในวันถัดไป พอวอกฟื้นสติได้และรู้ความจริงทุกอย่าง วอกเลยยอมเข้าไปโดนพี่หมอนกระทืบ |
| 10 | 23 มีนาคม 2562 | ขาว ตี๋ สปอร์ต กทม. | ศรุชา เพชรโรจน์ (เดียร์) กันติชา ชุมมะ (ดีนี่) อมรเทพ อินปาว (คู่กรณี ขับมอเตอร์ไซค์) | วอกเจอเดียร์ที่บางบาร์เลยทำทีจะเข้าไปจีบ แต่เดียร์กลับบอกวอกว่าถ้าวอกมีแต่ตัว ไม่ต้องมาจีบ แต่ถ้ามีรถสปอร์ตเปิดประทุนหรู ๆ และบ้านรวยมาก ๆ ค่อยเข้ามาจีบ วอกเลยหมั่นไส้และขอให้พี่ยมวางแผนชั่วให้ พี่ยมเลยเสนอให้วอกเอามอเตอร์ไซค์ไปจำนำเพื่อที่จะได้เอาเงินไปเช่ารถมาอวดน้องเดียร์ | พอใจเริ่มมีพฤติกรรมติดซีรีส์เกาหลีจนขั้นเทพเริ่มเอือมระอา เพราะไม่เอาใจใส่ ไม่ให้ความสนใจมาเป็นสัปดาห์แล้ว ขั้นเทพเลยมาปรึกษาพี่กอล์ฟและเจ๊มิ้นท์ว่าจะเรียกร้องความสนใจยังไงดี เจ๊มิ้นท์เลยจ้างดีนี่ให้มายั่วขั้นเทพให้พอใจหันมาสนใจและหึงหวง | พอใจหึงหวงขั้นเทพและบอกว่าอยากทำอะไรก็ทำ เจ๊มิ้นท์กับขั้นเทพเลยบอกว่าทั้งหมดเป็นแผนเรียกร้องความสนใจ พอใจได้ยินแบบนั้นเลยขอให้ขั้นเทพหายโกรธ :: วอกพาน้องเดียร์ออกไปข้างนอกได้สำเร็จ ต่อมาน้องเดียร์ขอยืมรถไปขับเล่น วอกเลยบอกให้ขับมาคืนก่อนสิบโมง แต่ยังไม่ทันจะถึงออฟฟิศน้องเดียร์ขับรถไปชนรถมอเตอร์ไซค์ที่จอดอยู่หน้าออฟฟิศเสียก่อน และเจ้าของรถเข้ามาเห็นพอดี เจ้าของรถเลยให้วอกชดใช้ค่าเสียหายทั้งสองฝ่ายโดยไม่เรียกประกัน วอกไม่มีเงินเลยขึ้นไปขอให้พี่หมอนช่วย พี่หมอนยอมช่วยแต่แลกกับการหักเงินเดือนของวอกและพี่ยมคนละครึ่ง |
| 11 | 30 มีนาคม 2562 | ดับเบิ้ลช็อค | โสรยา ศรีมิตร (พี่ลูกน้ำ) | พี่ยมถูกหวยรางวัลที่ 3 และตนตื่นเต้นมากเลยขอเป็นต่อไปจัดปาร์ตี้พร้อมสาว ๆ ไปที่ห้องและเลี้ยงให้ทั้งหมด แต่ทว่าพี่ยมยังไม่ได้เอาหวยไปขึ้นเงิน เลยให้วอกเอาไปขึ้นเงินให้ วอกเลยได้รู้ว่าพี่ยมไม่ได้ถูกหวย แต่ทึกทักไปว่าถูกเพราะเอาหวยงวด 1 เมษายน ไปตรวจกับเรียงเบอร์งวด 1 มีนาคม | พี่อู๊ดเหมาบางบาร์เพื่อจัดปาร์ตี้เซอร์ไพรส์ครบรอบวันแต่งงานให้พี่ลูกน้ำ แต่ระหว่างที่พี่ลูกน้ำขอตัวไปเข้าห้องน้ำ พี่อู๊ดลุกขึ้นมาเตี๊ยมและบอกกับทุกคนว่าไม่ให้บอกว่าใช้เงินเยอะ เพราะกลัวว่าพี่ลูกน้ำจะโกรธที่ตนใช้เงินฟุ่มเฟือย แต่พี่อู๊ดไม่รู้ว่าพี่ลูกน้ำได้ยินทั้งหมด และพี่ลูกน้ำตั้งใจจะเอาเรื่องพี่อู๊ด | พี่ลูกน้ำพรวดพราดมากระทืบพี่อู๊ดจนพี่หมอนและทุกคนต้องวิ่งเข้ามาห้าม พี่ลูกน้ำโกรธมากที่พี่อู๊ดเม้มเงินเดือนและไม่ยอมบอกว่าเงินเดือนขึ้น พี่อู๊ดเลยบอกว่าทั้งหมดทำไปเพื่อพี่ลูกน้ำคนเดียว เพราะตนอยากมีช่วงเวลาดี ๆ กับพี่ลูกน้ำบ้าง :: วอกกลับมาบอกพี่ยมว่าไม่ถูกหวย พี่ยมเลยวางแผนเพื่อให้เป็นต่อจ่ายทั้งหมด แต่เป็นต่อไปเจอหวยที่ตกอยู่และตนได้เอาไปตรวจดู เลยรู้ว่าพี่ยมไม่ถูกหวย และให้พี่ยมกับวอกใช้คืนทั้งหมด |
| 12 | 6 เมษายน 2562 | ก๊อก ก๊อก ก๊อก | ณัฐชา จันทพันธ์ (เจมส์) ศริยา วิเศษสุนทร (หวาน) กชพร นวรัตน์ (ก้อย) | ทิพย์หลังจากสึกยังไม่พร้อมที่จะคบกับเป็นต่อซึ่งกำลังจะบอกอะไรบางอย่างกับทิพย์แต่มีเสียงเคาะประตูดังขึ้นเป็นสาวของเป็นต่อคือก้อย หวาน และอีกเยอะ | เจมส์มาตามจีบพี่หมอนแต่พี่ยมยุให้จีบด้วยคำคมจนเจมส์ถูกพี่หมอนใช้ไปจีบเจ๊มิ้นท์เพราะยมจะได้หึง | พี่ยมลากเจ๊มิ้นท์มาคุยเรื่องที่พลาดมีอะไรกันแต่พี่หมอนบังเอิญมาได้ยินเลยบอกว่าถ้ายมไม่เลิกยุเจมส์จะแฉเรื่องทั้งสอง :: เป็นต่อบอกทิพย์ว่ารอมาเจ็ดเดือนเพื่อบอกว่าตนยังมีความรู้สึกกับทิพย์อยู่ |
| - | 13 เมษายน 2562 | งดออกอากาศ | - | - | - | - |
| 13 | 20 เมษายน 2562 | ภัยสังคม  | ชุติมา สิงห์ใจชื่น (แนน) ปาริชาติ บัวเหม (น้องซันเดย์) | เจ๊มิ้นท์จ้างสาว ๆ พีอาร์มาช่วยโปรโมทร้าน แต่แล้วจ๋อมแจ๋มกลับร้องครางและถอดเสื้อผ้าตัวเอง เป็นต่อเลยต้องรีบให้สาว ๆ ที่เหลือพาจ๋อมแจ๋มเข้าห้องน้ำเพื่อล้างหน้าล้างตาให้ดีขึ้น เป็นต่อและพี่อู๊ดคิดตรงกันว่าจ๋อมแจ๋มโดนยาเสียสาวแน่ ๆ แต่เจ๊มิ้นท์ไม่เชื่อและโดนยาเสียสาวไปอีกคน พี่หมอนเลยสั่งให้พี่ยมและเป็นต่อเร่งหาคนร้ายและนำส่งตำรวจ | ทิพย์ยังใจแข็งเรื่องเป็นต่อ แม้จะสึกออกมาแล้วแต่ก็ไม่มีทีท่าว่าจะอ่อนลง แต่แล้วแนนทำตัวลับ ๆ ล่อ ๆ แล้วเข้ามาถามหาเป็นต่อ พอพอใจพูดว่าทิพย์กำลังจะกลับไปคบกับเป็นต่อ แนนเลยพูดเสียงแข็งว่าขอให้ทิพย์ยกเป็นต่อให้ตน ไม่ต้องกั๊กไว้แบบนี้ แต่อยู่ดี ๆ บูมก็วิ่งเข้ามาและหาว่าแนนมีกิ๊ก ทิพย์และทุกคนเลยตกใจกับเหตุการณ์ที่เกิดขึ้น | พอใจไม่มีทางเลือกเลยสารภาพว่าทั้งหมดเป็นแผนของตนที่จะกดดันให้ทิพย์กลับไปคบกับเป็นต่อ :: เป็นต่อตะหงิด ๆ กับลูกค้าสามโต๊ะที่จ๋อมแจ๋มเข้าไปชนแก้วด้วย เลยขอให้จวบถ่วงเวลาไว้ จนกระทั่งนัทหนึ่งในลูกค้าต้องสงสัยเดินเข้าห้องน้ำ เป็นต่อเลยตามไปขอให้นัทแสดงความบริสุทธิ์ใจ แต่นัทกลับปฏิเสธ เป็นต่อเลยให้วอกค้นตัวและเจอยาเสียสาวจริง ๆ นัทเลยสารภาพว่าทำไปเพราะอยากโชว์เพื่อนและอยากลองว่ายาใช้ได้จริงหรือเปล่า เป็นต่อเลยพานัทส่งตำรวจและแจ้งความดำเนินคดี |
| 14 | 27 เมษายน 2562 | แจ็คมา | วราวุธ โพธิ์ยิ้ม (เทพชัย) มงคล สะอาดบุญญพัฒน์ (แจ็คกี้) | พวกพี่ยมอยากกินเหล้าแต่ถูกเจ๊มิ้นท์สั่งห้ามไม่ให้เซ็นจนกว่าจะเคลียร์หนี้สินทั้งหมด ต่อให้รวมเงินก็ยังไม่พอค่าเปิดเหล้า พี่ยมเลยบอกให้จวบไปหาเหล้าที่ลูกค้าฝากไว้นานแล้วมากินแทน จวบเลยหยิบเหล้าของคุณแจ็คกี้ที่ไม่ได้มานานแล้วกว่า 3 เดือนมาให้พี่ยมเปิดกิน แต่ไม่นานคุณแจ็คกี้ก็กลับมาที่ร้านพร้อมขอเหล้าที่ฝากไว้ จวบเลยทำอะไรไม่ถูกเพราะพี่ยมดื่มไปแล้ว | คุณเทพชัยเข้ามาซื้อของที่ร้าน แต่พอเห็นหน้าพอใจก็กลับหลงรัก ขั้นเทพเห็นท่าไม่ดีเลยเข้ามาแสดงตนเป็นแฟนของพอใจ คุณเทพชัยเลยท้าให้ขั้นเทพมาแข่งแสดงความรักกับพอใจ ถ้าพอใจเลือกตนขั้นเทพจะต้องเปิดโอกาสให้พอใจได้คบกับคุณเทพชัย และพอใจเลือกคุณเทพชัยจริง ๆ ทำให้ขั้นเทพช็อกมาก | แต่พอใจบอกต่อว่าถ้าตนเจอคนที่ดีกว่าคุณเทพชัย ตนก็จะทิ้งคุณเทพชัยแล้วไปคบกับคน ๆ นั้นเหมือนกัน คุณเทพชัยเห็นพอใจเป็นผู้หญิงหิวเงินเลยตีตัวออกห่าง พอใจเลยบอกกับขั้นเทพว่านี่เป็นแผนที่จะทำให้คุณเทพชัยเลิกสนใจตน :: พี่ยมสั่งให้จวบเอาเหล้าที่ร้านไปเติมใส่คืนคุณแจ็คกี้ แต่คุณแจ็คกี้ก็จับได้ว่าเป็นเหล้าปลอม คุณแจ็คกี้เลยสั่งให้พี่ยมไปซื้อเหล้าคืนในราคาขวดละ 10,000 บาท พี่ยมไม่มีเงินเลยไปขอยืมพี่หมอนแทน และพี่ยมไม่รู้ด้วยว่าทั้งหมดนั้นเป็นแผนของคุณแจ็คกี้ที่หลอกเอาเงินจากพี่ยม ด้วยการหลอกขายเหล้าราคาถูกในขวดราคาแพง |
| - | 4 พฤษภาคม 2562 | งดออกอากาศ | - | - | - | - |
| 15 | 11 พฤษภาคม 2562 | เมียหรือแม่ | ทฤฒมน รวัลกรภคณัช (จินนี่) | วอกเกิดอาการปิ๊งคุณจินนี่ที่เป็นลูกค้า พี่ยมเลยเสนอแผนชั่วเพื่อให้วอกได้คบกับจินนี่ แต่หลังจากคบกันจินนี่ทำตัวเป็นเหมือนแม่มากกว่าแฟนจนวอกทนไม่ไหว เลยมาขอให้พี่ยมช่วย พี่ยมเลยวางแผนชั่วยุให้วอกเลิกกับจินนี่และหลอกว่าเจนนี่แค้นและสาปแช่งวอกเพื่อที่วอกจะได้กลัว | พวกพี่ทิพย์เหมารถไปทำบุญที่อยุธยาด้วยกันโดยมีเจ๊มิ้นท์นั่งหน้า แต่เพราะคนขับปากเหม็นมาก เจ๊มิ้นท์เลยขอสลับที่นั่งกับพี่กอล์ฟ พี่กอล์ฟเลยรู้ทันทีว่าคนขับปากเหม็น และพอคนขับแวะเข้าห้องน้ำ ทุกคนเลยลงมาสูดอากาศหายใจ ทิพย์เลยขอไปนั่งหน้าแทน | ขากลับคนขับเสนอเอ็นเตอร์เทนด้วยการร้องเพลงจนทิพย์ทนไม่ไหวและเป็นลมไปในที่สุด ทุกคนเลยพูดตามตรงว่าคนขับปากเหม็น :: พี่ยมวางแผนให้เมสเซ็นเจอร์เอาตุ๊กตามาให้วอกแล้วบอกว่าจินนี่ขู่ทำร้าย วอกเสียสติอย่างแรงเพราะกลัวว่าจินนี่จะตามอาฆาต เป็นต่อเห็นท่าไม่ดีเลยวางแผนชั่วตลบหลังพี่ยมด้วยการให้วอกเอามีดปลอมแทงจินนี่และให้จินนี่แกล้งตาย ก่อนเฉลยว่าเป็นแผนของตน วอกเลยบอกว่ากลับมาคืนดีกับจินนี่แล้ว เพราะที่จินนี่ทำก็ไม่ใช่เพื่อใคร แต่เพื่อตัวของวอกเอง |
| 16 | 18 พฤษภาคม 2562 | พี่ไม่โสด..น้องไม่ติด | ทฤฒมน รวัลกรภคณัช (จินนี่) อิงฟ้า วราหะ (แพรว) | มีลูกค้าสาวสองคนเข้ามานั่งและปิ๊งเป็นต่อและวอกหนักมาก วอกไม่เชื่อว่าสาว ๆ จะปิ๊งตัวเองและเป็นต่อ เลยให้พี่ยมออกไปสืบ จนสาว ๆ บอกว่าชอบวอกจริง พี่ยมเลยเสนอแผนชั่วในการกำจัดจินนนี่ออกจากร้านเพื่อที่วอกและพี่ยมจะได้แอ้มสาว ๆ | พี่อู๊ดนัดพอใจ ขั้นเทพ พี่กอล์ฟ และเจ๊มิ้นท์ มาเจอที่มินิมาร์ทเพื่อขอคำปรึกษาเพราะแฟนคลับของพี่อู๊ดกำลังจะฆ่าตัวตาย | หลังจากแผนของพี่ยมพังไม่เป็นท่าเป็นต่อได้ปฏิเสธสาว ๆ ทั้งสองไปเพราะไม่ได้สนใจ :: เจ๊มิ้นท์และพี่กอล์ฟพยายามทำตามแผนของตนเองแต่ไม่เป็นผลพอใจจึงเข้าไปพูดคุยจนได้รู้ความจริงว่าหญิงสาวถูกแฟนหนุ่มบอกเลิกจนไม่อยากมีชีวิตอยู่พอใจจึงพูดเตือนสติจนหญิงสาวล้มเลิกความตั้งใจในที่สุด |
| 17 | 25 พฤษภาคม 2562 | ผู้สาวขาเคาะ | ชวัลกร วรรธนพิสิฐกุล (อิ๊งค์) | ระหว่างที่เป็นต่อและวอกกำลังนั่งคุยอยู่ในห้องของเป็นต่อจู่ ๆ ก็มีหญิงสาวชื่อว่าอิ๊งค์ขอเข้ามาในห้องด้วยความเข้าใจผิดคิดว่าห้องเป็นต่อเป็นห้องที่ตัวเองจองไว้ หลังจากที่อิ๊งค์ออกจากห้องไปแล้ววอกก็มองออกว่าเป็นต่อกำลังให้ความสนใจอิ๊งค์อยู่ ทำให้พอใจโกรธมากที่รู้จากปากวอกว่าเป็นต่อจะไปหาสาวอื่น | เจ๊มิ้นท์เอาของที่พี่หมอนฝากซื้อมาฝากไว้กับขั้นเทพ และกำชับขั้นเทพว่าอย่าเปิดถุงดูเด็ดขาด พี่ยมเห็นถุงใบนั้นเลยอยากรู้ว่าข้างในเป็นอะไรและวางแผนสารพัดจนได้รู้ความจริงว่า ของข้างในคือชุดนอนไม่ได้นอนที่พี่หมอนแอบเก็บไว้ใส่เล่นกับน้องโจ | พี่ยมเอาความลับนี้ไปขู่กับพี่หมอนว่าถ้าพี่หมอนหลุดเรื่องตัวเอง พี่ยมก็จะบอกเรื่องของพี่หมอน แต่เจ๊มิ้นท์เข้ามาบอกเสียก่อนว่านั่นเป็นของที่เพื่อนพี่หมอนฝากซื้อ พี่หมอนเลยไปกระซิบที่หูของพี่อู๊ดและให้พี่อู๊ดแกล้งตกใจ เพื่อหลอกพี่ยมว่าความลับของตนตกอยู่ในมือพี่อู๊ดแล้ว :: เป็นต่อนัดคุณอิ๊งค์กลับมาที่ห้องเพื่อแกล้งพอใจและบอกกับทุกคนว่าตนกับคุณอิ๊งค์กำลังจะคบกัน พอใจฟิวส์ขาดเลยโกรธเป็นต่อและจะพาทิพย์ออกจากห้อง คุณอิ๊งค์เลยเฉลยว่านี่เป็นแค่แผนแกล้งพอใจเท่านั้น |
| 18 | 1 มิถุนายน 2562 | รักเก่าที่บ้านเกิด | สหรัฐต์ หิรัญญ์ธนภูวดล (เสือ) อุษณีย์ วัฒฐานะ (เม) | เมแวะมาเยี่ยมพี่ยมหลังจากไม่ได้เจอกันนาน ทุกคนเห็นพี่ยมดูหงิม ๆ ไม่เหมือนพี่ยมคนเดิมที่รู้จัก ทุกคนเลยเรียกพี่ยมมาถามว่าเมเป็นใคร พี่ยมเลยบอกว่าเมเป็นรักแรกของพี่ยม และเมชมพี่ยมสารพัดจนทุกคนหมั่นไส้ ทุกคนเลยวางแผนแฉความชั่วของพี่ยมให้เมได้รู้ | เสือแวะมาเยี่ยมทุกคนที่คอนโด ทุกคนดีใจมากที่เสือมาเยี่ยมและโผเข้ากอดด้วยความคิดถึง แต่ขั้นเทพมาเห็นอยู่นอกร้าน พี่กอล์ฟเลยวางแผนแกล้งขั้นเทพด้วยการโกหกว่าเสือเป็นแฟนเก่าของพอใจ และที่กลับมาเพราะยังลืมพอใจไม่ได้ ทำให้ขั้นเทพโกรธพอใจมาก | จริง ๆ แล้วเป็นแผนตลบหลังของขั้นเทพ เพราะเสือมาหาพอใจก่อนหนึ่งวันแต่ไม่เจอ และเสือไปเจอขั้นเทพพอดี เสือกับขั้นเทพเลยได้รู้จักกัน และรู้ว่าถ้ามาหาใหม่จะต้องโดนแกล้งแน่ ๆ ขั้นเทพเลยวางแผนไว้ล่วงหน้า :: เมอึ้งทันทีที่ทุกคนบอกว่าเจ๊มิ้นท์คือแฟนเก่าพี่ยม เมหลงดีใจว่าพี่ยมโสดและไม่น่าจะมีใคร แต่แล้วเมก็ได้รู้ว่าจริง ๆ แล้วใจพี่ยมยังลืมเจ๊มิ้นท์ไม่ลง และยังแคร์เจ๊มิ้นท์อยู่ |
| 19 | 8 มิถุนายน 2562 | น้ำฟ้าวิวาห์ด่วน | ธีรตี บุตรดีหงษ์ (น้ำฟ้า) | พี่อู๊ดมาทำงานด้วยสีหน้าที่คร่ำเครียด พวกเป็นต่อเลยสงสัยว่าเมื่อคืนพี่อู๊ดไปค้างที่ไหนมา พี่อู๊ดเลยบอกว่าเมื่อคืนไปค้างที่ห้องสาวที่ชื่อน้ำฟ้า แต่ที่ไม่ดีใจและทำสีหน้าคร่ำเครียด เพราะสาวคนนั้นขอให้พี่อู๊ดแต่งงานด้วย ไม่เช่นนั้นเรื่องที่ไปนอนค้างจะถึงหูพี่ลูกน้ำ ทุกคนเลยตกใจมากและหาทางช่วยพี่อู๊ด | มณ เพื่อนเก่าสมัยเรียนของเจ๊มิ้นท์กลับมาจีบและขอเจ๊มิ้นท์เป็นแฟน เจ๊มิ้นท์ดีใจมาก แต่ก็อยากเก็บเอาเรื่องนี้ไปเยาะเย้ยพี่ยมที่เคยพาสาวสมัยเรียนมาเยาะเย้ย (ตอนที่ 18) เจ๊มิ้นท์เลยพามณมาที่ร้านและขอให้ทุกคนช่วยแปลงโฉมมณให้ดูดีพอที่จะข่มพี่ยมได้ | ทุกคนช่วยกันแปลงโฉมมณให้ดูดี และขอยืมทองไหลมาใส่ก่อน มณเห็นโอกาสเลยขอปลีกตัวออกมาก่อน และชิ่งทองไหลหนีไป เจ๊มิ้นท์รู้เรื่องถึงกับเข่าทรุดและไปทำเรื่องแจ้งความให้ไหล :: พี่หมอนวางแผนให้พี่อู๊ดนัดน้องน้ำฟ้าไปตกลงเรื่องนี้ด้วยกัน น้องน้ำฟ้ามาตามคำชวนของพี่อู๊ด แต่ก็ยื่นคำขาดว่าพี่อู๊ดต้องรับผิดชอบอยู่ดี พี่อู๊ดไม่มีทางเลือกเลยยอมให้น้ำฟ้าเอาเรื่องนี้ไปบอกพี่ลูกน้ำ น้ำฟ้าเห็นใจพี่อู๊ดที่รักเมียมาก เลยบอกความจริงว่าเมื่อคืนทั้งสองคนไม่ได้มีอะไรกัน ทุกอย่างเป็นแค่การจัดฉากเพื่อประชดแฟนเก่า |
| 20 | 15 มิถุนายน 2562 | พระยาเทครัว | พิชานา อยู่สุข (หมวย) ภาวิณี ตติยขจรเลิศ (เหมียว) | หมวยแวะมาหาเป็นต่อที่บางบาร์เพราะคิดถึงมาก แต่เป็นต่อไม่ว่างเลยอาสาพาไปส่งขึ้นรถ ตอนกลับมาเป็นต่อได้เจอกับเหมียวและเหมียวชวนพาขึ้นคอนโด เป็นต่อก็ไหลไปตามน้ำและได้รู้ว่า หมวยกับเหมียวเป็นพี่น้องกัน และหมวยก็มาขอค้างที่ห้องพอดี เป็นต่อเลยวางแผนให้พวกพี่ยมมาช่วยดึงความสนใจเพื่อให้เป็นต่อชิ่งออกจากคอนโดเหมียวให้ได้ | พี่กอล์ฟรับขนมถ้วยมาขายเพื่อหาเป็นรายได้เสริม แต่พอใจไม่พอใจมากเพราะพี่กอล์ฟเอาเวลางานมาขายของ และแถมยังกลับไปรับมาเพิ่มเพื่อบังคับให้เจ๊มิ้นท์เหมาไปอีก ทุกคนเลยวางแผนดัดหลังพี่กอล์ฟในเรื่องนี้ ด้วยการยื่นคำขาดให้พี่กอล์ฟขายของได้แค่ 1 ชั่วโมง และต้องจ่ายค่าเช่า 500 บาท | พี่กอล์ฟขายของไม่ทันเวลา เลยแกล้งเดินชนลูกค้าเพื่อให้ลูกค้ารับผิดชอบ พอใจเลยออกมาบอกให้พี่กอล์ฟหยุดไถเงินลูกค้า ก่อนจะบอกว่าถ้าพี่กอล์ฟมาขอดี ๆ ไม่เอาเวลางานมาทำงานอื่น พอใจก็จะช่วยขายให้จนหมด :: วอกกับพี่อู๊ดปลอมเป็นตำรวจมาขอค้นห้องก่อนให้เป็นต่อชิ่งหนี แต่ตำรวจจริงมาพอดีและทำท่าจะจับกุม วอกเลยบอกให้เป็นต่อออกมารับผิดชอบ หมวยตกใจมากที่ผู้ชายที่อยู่ในห้องเป็นเป็นต่อ แต่ทั้งคู่ก็ไม่ได้มีปัญหากัน เพราะหมวยกับเหมียวชอบผู้ชายคนเดียวกันมาหลายคนแล้ว เป็นต่อเลยไถ่โทษด้วยการพาไปเที่ยวภูเก็ตทั้งบ้าน |
| 21 | 22 มิถุนายน 2562 | ทหารเกณฑ์เปลี่ยนเลน | พงศ์กฤษฏิ์ ศิริเบ็ญจา (โจ) | น้องโจมาหาพี่หมอนหลังได้รับอนุญาตให้ลากลับบ้าน พี่หมอนดีใจมากที่โจแวะมาหาและพาเพื่อนที่ชื่อ นาย มาทำความรู้จัก แต่ทุกคนสังเกตได้ว่าน้องโจกลับเล่นกับนายแบบเข้าถึงเนื้อถึงตัวมากขึ้น เลยตามสืบจนรู้ว่าน้องโจกลายเป็นเกย์ไปแล้ว วอกเลยขอให้พี่ยมเป็นคนไปบอกกับพี่หมอนเรื่องนี้ | ขั้นเทพขอร้องให้เจ๊มิ้นท์ช่วยแกล้งเอารองเท้าที่ซื้อมาใหม่ไปแกล้งขายกับตนแล้วบอกว่าเพื่อนฝากมาขาย 5,000 บาทและเป็นต่อก็มาเห็นพอดี ไม่นานพอใจก็มาขอให้เจ๊มิ้นท์ช่วยแกล้งเอากระเป๋ามาขายแล้วบอกว่าเพื่อนฝากหิ้วมาขาย 5,000 บาทเช่นกัน เป็นต่อเห็นท่าไม่ดีเลยวางแผนแฉทั้งคู่ | เป็นต่อแกล้งยืมเงินเจ๊มิ้นท์ 10,000 บาท และอ้างว่าตัวเองช็อตเงินไม่พอใช้ เจ๊มิ้นท์เลยให้ยืมไป ไม่นานพอใจวิ่งมาตามเงินคืน เป็นต่อเลยให้ทั้งสองคนมาสารภาพความจริงแล้วจะคืนเงินให้ :: พี่ยมไปบอกพี่หมอนตามตรงแต่ก็รู้ว่าพี่หมอนไม่เชื่อแน่ ๆ เลยให้พี่กอล์ฟมาช่วยสแกนเกย์ ไม่นานน้องโจขอออกไปเอาของและนายตามไปด้วย ทุกคนเลยวิ่งออกไปดูและเห็นน้องโจกับนายสารภาพรักกัน พี่หมอนไม่เชื่อว่าน้องโจจะเป็นเกย์เลยขอกอดสั่งลาเป็นครั้งสุดท้าย น้องโจเลยบอกว่าทั้งหมดเป็นแค่แผนที่จะหลอกพวกพี่ยมเท่านั้น |
| 22 | 29 มิถุนายน 2562 | วิวาห์พารวย | ณรงค์ศักดิ์ อังกาบ (เก่งกาจ เดอะคอมเมเดียน) (นุ้ย กะเทยเพื่อนพี่กอล์ฟ) | พี่ป้อมจะแต่งงานกับแฟนใหม่เลยมาแจกการ์ดให้ทุกคน พี่หมอนไม่ว่างไปร่วมงานเลยฝากซองไปแทน พี่ยมที่แอบฟังอยู่เลยขอดูซองและเห็นว่าพี่หมอนใส่ให้ 10,000 บาท พี่ยมเลยคิดแผนแกล้งแต่งงานเพื่อหวังที่จะกินเงินในซองฟรีโดยการหลอกทุกคนว่าไปทำยุ้ยท้องและฝั่งพ่อแม่จะให้รับผิดชอบ | พี่กอล์ฟร้อนรนมาขอเบิกเงินเดือนล่วงหน้าเพราะเจ้าหนี้ตามทวง แต่พอใจยื่นคำขาดว่าไม่ให้ ประกอบกับนุ้ยเพื่อนกะเทยของพี่กอล์ฟมาขอยืมเงินพอดี พี่กอล์ฟเลยวางแผนให้นุ้ยปลอมตัวเป็นขอทานมาหลอกเอาเงินทุกคน | เจ๊มิ้นท์จับได้ว่านุ้ยปลอมตัวเป็นขอทานเลยทวงเงินคืนจากนุ้ยและพี่กอล์ฟ แต่พี่กอล์ฟใช้หนี้ไปแล้ว พี่ทิพย์เลยสั่งสอนว่าทำแบบนี้ระวังจะไม่ได้รับความไว้ใจจากใครอีก :: พี่อู๊ดไปเห็นตอนที่พี่ยมจ่ายเงินจ้างยุ้ยพอดีเลยเอาเรื่องนี้มาบอกทุกคน พี่หมอนเลยวางแผนตลบหลังด้วยการลาประชุมทั้งหมดและให้จัดงานแต่งที่บางบาร์ พร้อมทั้งให้ทุกคนใส่ซองแค่คนละ 20 บาท ส่วนของตนใส่กระดาษที่เขียนคำว่า "ไอ้ควาย" ลงในซองแทน หลังงานพี่ยมเปิดซองดูจึงรู้ว่าตนถูกหลอกและพี่หมอนออกมาเฉลยว่าตนรู้ความจริง และคาดโทษพี่ยมไว้ว่าถ้าสร้างความเดือดร้อนให้ใครอีกตนจะไล่ออกทันที |
| 23 | 6 กรกฎาคม 2562 | เพื่อนไม่ติด | ทฤฒมน รวัลกรภคณัช (จินนี่) | เจ๊มิ้นท์แวะเอาข้าวมาส่งที่ BKL หลังพี่ยมบังคับให้ทุกคนอยู่ทำความสะอาดใหญ่เพื่อสร้างภาพ แต่แล้ว ชัย เพื่อนเก่าพี่ยม แวะเอาซองผ้าป่ามาให้พี่ยมเลยเรียกมานั่งคุยกันตามภาษาเพื่อนที่ไม่ได้เจอกันมานาน ชัยปิ๊งเจ๊มิ้นท์ทันทีตั้งแต่แรกเห็นเลยรุกจีบและชวนเจํมิ้นท์ไปกินข้าวด้วยกันต่อหน้าพี่ยม พี่ยมเลยแสดงอาการหึงมาก | วอกพาจินนี่มานั่งกินข้าวด้วยกัน แต่แล้วขั้นเทพกลับไปทักวอกว่าซื้อนาฬิกามาใหม่ จินนี่เลยโกรธและเค้นถามความจริงจากวอกว่าซื้อมาเท่าไหร่กันแน่ เพราะตนอยากให้วอกเก็บเงินไว้แต่งงานด้วยกัน | วอกบอกความจริงกับจินนี่ว่าตนยังไม่พร้อมแต่งงานเพราะพึ่งโดนผู้หญิงหักอกเพราะคบซ้อนกลางงานแต่งมา (เป็นต่อ 2018 ตอนที่ 29) จินนี่เลยโกรธวอกมากที่วอกยังข้ามเซฟโซนของตัวเองไม่ได้ พอใจเลยขอให้วอกกลับไปคุยกับจินนี่ดี ๆ แต่วอกบอกว่าไม่ทันแล้วเพราะจินนี่ส่งข้อความมาขอเลิก :: พี่ยมหึงเจ๊มิ้นท์มากเลยขู่ว่าถ้าเจ๊มิ้นท์ไปตนจะบอกเรื่องที่เป็นแฟนเก่าให้ชัยฟัง แต่เจ๊มิ้นท์ชิงเล่าก่อนชัยเลยบอกว่าไม่ติด พี่ยมเลยขู่ต่อว่าถ้ายังจะไปตนจะบอกทุกคนว่ายังกินกันอยู่ เจ๊มิ้นท์เลยเหลืออดและบอกไปว่าเพราะพี่ยมเป็นแบบนี้ถึงไม่มีคนไว้ใจว่าจะกลับตัวเป็นคนดีได้ วันต่อมาชัยกลับมาเอาซองเลยบอกพี่ยมไปว่า เจ๊มิ้นท์ยังมีใจให้อยู่ |